laion/Wikipedia-Exotic huggingface dataset:
James while John had had had had had had had had had had had a better effect on the teacher

James while John had had had had had had had had had had had a better effect on the teacher הוא משפט באנגלית שמדגים את חשיבות סימני הפיסוק. את המשפט עצמו קשה מאוד להבין בגלל החזרה המרובה על המילה "had" במשפט, אך עם פיסוק מתקבל המשפט הבא: James, while John had had "had", had had "had had"; "had had" had had a better effect on the teacher פירוש המשפט הוא: "ג'יימס, בזמן שג'ון השתמש במילה 'had', השתמש בצירוף המילים 'had had' (לציון past perfect). ל-'had had' הייתה השפעה טובה יותר על המורה". המשפט משמש גם להמחשת המורכבות של השפה האנגלית וריבוי המשמעויות של המילה "had". Buffalo buffalo Buffalo buffalo buffalo buffalo Buffalo buffalo That that is is that that is not is not is that it it is
כיכר פירדוס

כיכר פירדוס (בערבית: ساحة الفردوس) היא כיכר עירונית מרכזית בבגדאד, בירת עיראק. שם הכיכר מבוסס על המילה הפרסית פירדוס, שפירושו "גן עדן". מסביב לכיכר ממוקמים מספר מבנים מרכזיים בבגדד, ביניהם מסגד ה-17 לרמדאן ושני המלונות המפורסמים ביותר בבגדד, מלון פלסטין ומלון שרתון קריסטל גרנד אישתר. על גבי מעגל התנועה במרכז הכיכר ניצבו לאורך השנים מספר מונומנטים ציבוריים מרכזיים. הראשון בהם היה אנדרטת קשת החייל האלמוני, אשר הוצבה בשנת 1959. בחודש אפריל 2002 הוחלפה הקשת בפסל עצום ממדים של שליט עיראק, סדאם חוסיין, אשר בתורו נהרס על ידי אזרחים עיראקים לאחר כיבוש בגדד במלחמת עיראק בשנת 2003, אירוע שזכה לתהודה ציבורית ותקשורתית רחבה. לאחר הפלת פסלו של סדאם חוסיין הוצב בכיכר פסל חדש שנועד לסמל את החופש המחודש לו זכו אזרחי עיראק לאחר הפלת משטרו הרודני של סדאם חוסיין. בשנת 2009 הביע האדריכל המקורי של האנדרטה לזכר החייל האלמוני, ריפעת צ'אדרג'י, עניין בשחזור האנדרטה המקורית במתחם. בשנת 2013 הוסרו פסלו של אל-דוויירי והעמודים שמסביבו מן הכיכר. ערך מורחב – הריסת פסלו של סדאם חוסיין באפריל 2002 הוצב בכיכר פסל בגובה 12 מטר של שליט עיראק, סדאם חוסיין, לרגל ציון יום הולדתו ה-65. זמן קצר לאחר תחילת מלחמת עיראק בשנת 2003, הופל הפסל ארצה על ידי אזרחים עיראקים, בסיוע של חיילי צבא ארצות הברית, מול קהל צופים רחב ותוך תיעוד חי בטלוויזיה ובאמצעי התקשורת. הצלם רוברט פיסק תיאר את האירוע כ"צילום המבוים המשמעותי ביותר מאז איוו ג'ימה". לאחר הפלת פסלו של חוסיין הוצב במקום פסל חדש, המבוסס על אלמנט הצבע הירוק, שנועד לסמל "חופש". הפסל החדש תוכנן על ידי הפסל באסם חמד אל-דוויירי. ב-9 באפריל 2005, יום השנה השני לתחילת פלישת כוחות הקואליציה לעיראק, התקיימה בכיכר הפגנה רחבה כנגד שלטון הכיבוש האמריקאי בעיראק, בהשתתפות של עשרות אלפי אזרחים עיראקים. ההפגנה אורגנה על ידי מוקתדא א-סאדר, כהן דת שיעי, וזכתה גם לתמיכתו של השייח' עבד אל-זהרא אל-סוויד, תומך של מפלגת הירוקים[דרושה הבהרה]. סוויד נתן דרשה בכיכר במהלך ההפגנה, וצוטט קורא למפגינים: "ההפגנה חייבת להישאר שלווה. אתם צריכים לדרוש את נסיגת כוחות הכיבוש, וללחוץ על קיום הליך משפטי מהיר יותר כנגד סדאם חוסיין ועוזריו בפני בית משפט עיראקי." ב-24 באוקטובר 2005 נערכה בכיכר מתקפת טרור משולבת, שכללה שימוש במשאית תופת ובשתי מכוניות תופת. מטרת ההתקפה היו שני המלונות המרכזיים בכיכר, מלון פלסטין ומלון שרתון קריסטל גרנד אישתר, בהם התארחו מספר רב של אזרחים זרים, כמו גם עיתונאים ונציגים של כלי תקשורת. במתקפה נהרגו למעלה מ-20 אנשים. מלחמת עיראק מדיה וקבצים בנושא כיכר פירדוס בוויקישיתוף מפיל פסל סדאם מתחרט: "כלום לא השתנה", באתר ynet, 10 במרץ 2013 Famed Iraqi architect rebuilds Baghdad landmark Fall of Saddam Hussein’s Statue Doctored Photo from the London Evening Standard Lights, camera, rescue Radical cleric urges protest at square where Saddam's statue was toppled איי.פי, לפחות 20 הרוגים במתקפת טרור בלב בגדד, באתר ynet, 24 באוקטובר 2005
מלון ארבע העונות מוסקבה

מלון ארבע העונות מוסקבה (באנגלית: Four Seasons Hotel Moscow) הוא בית מלון בדירוג חמישה כוכבים הנמצא בכיכר מנז' במרכז מוסקבה. מלון ארבע העונות נמצא בבניין של מלון מוסקבה הישן שהוקם בשנות ה-30 של המאה ה-20, עבר שיפוץ ונפתח מחדש ב-2014. המלון ממוקם בלב מוסקבה ליד הכיכר האדומה, הקרמלין ובניין הדומה הממלכתית. מדיה וקבצים בנושא מלון ארבע העונות מוסקבה בוויקישיתוף אתר האינטרנט הרשמי של מלון ארבע העונות מוסקבה מלון ארבע העונות מוסקבה, ברשת החברתית פייסבוק מלון ארבע העונות מוסקבה, ברשת החברתית אינסטגרם ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
יורי פוטיינקו

יורי אנאטולייביץ' פוטיינקו (ברוסית: Юрий Анатольевич Потеенко; נולד ב-5 בדצמבר 1960) הוא מלחין סרטים רוסי, זוכה פרס נשר הזהב הרוסי בתחום המוזיקה. יצירותיו ולחניו נבחרים למגוון שוברי קופות ברוסיה. 1989 — הצלחה אצל גברים 1990 — קו הגורל 1991 — אגדה סקסית 1991 — פולטגרייסט-90 1991 — שוער במאה העשרים 1992 — ריבוע שחור 1998 — ערומים 2001 — כלוב 2003 — נוסע ללא מטען 2003 — טעם הרצח 2003 — למה לך אליבי? 2004 — עור הסלמנדרה 2004 — אשליה 2004 — משמר הלילה 2004 — ירח מלא 2005 — פופ 2005 — האיש שלך 2005 — פרימדונה 2006 — משמר היום 2006 — בונקר 2006 — גאורג 2006 — התליין 2006 — המכרה 2006 — המכרה-2 2006 — איש רוח 2007 — ליל הקרנבל 2 2007 — ואנצ'קה 2007 — צחוק הגורל 2 2007 — ההתקפה על לנינגרד 2007 — משחק רוסי 2007 — הסרט הטוב ביותר 2008 — מי שמכבה את האור 2008 — שלג שחור 2008 — האי המיושב 2009 — ספר האמנים 2009 — ברק שחור 2009 — איש בחלון 2010 — גבר יחיד 2011 — משחק נגדי 2011 — מפתח הסלמנדרה 2012 — הטיגר הלבן 2012 — המרגל 2012 — ג'נטלמנים, בהצלחה! 2012 — מטרו 2012 — פודובני 2012 — הגווארדיה הלבנה 2013 — סוד מעבר דייטלוב 2013 — אפר 2013 — שלום, אני אביך! 2014 — הצופים 2014 — אינקוויזיטור 2014 — עצי אשוח 1914 2014 — פורט רוס 2014 — עקבות הנמר 2015 — הגדוד 2015 — משכן שמיימי 2015 — המגפה 2016 — עצי אשוח 5 2017 — מורקה 2017 — מעבר לכוכבים 2017 — אנה קארנינה 2017 — טנגו קר 2017 — רוק 2017 — בנתיב הייסורים 2018 — פקודת חיסול 2018 — גבול 2018 — אבי גיבור 2019 — להציל את לנינגרד 2020 — שוער הגלקסיה 2020 — דוקטור ליזה 2020 — צוערי פודולסק 2020 — פענוח 2020 — הנהר הקודר 2021 — ולדיווסטוק מדיה וקבצים בנושא יורי פוטיינקו בוויקישיתוף יורי פוטיינקו, במסד הנתונים הקולנועיים IMDb (באנגלית) יורי פוטיינקו, באתר MusicBrainz (באנגלית) יורי פוטיינקו, באתר Discogs (באנגלית) סרט עלילתי אודות תקרית מעבר דייטלוב ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
קיברנטיקה

קִיבֶּרְנֶטִיקָה (באנגלית: cybernetics), או בקיצור המאונגלז סייבר (באנגלית: cyber), היא תחום רחב היקף בתורת מערכות החוקר מערכות סיבתיות מעגליות שתפוקותיהן הן גם תשומות, כמו מערכות משוב. היא עוסקת בעקרונות הכלליים של תהליכים סיבתיים מעגליים, לרבות במערכות אקולוגיות, טכנולוגיות, ביולוגיות, קוגניטיביות וחברתיות וגם בהקשר של פעילויות מעשיות כמו תכנון, למידה וניהול. התחום עוסק בחקר תהליכי התקשורת, מערכות הבקרה ועקרונות המשוב בין בני אדם או אורגניזמים אחרים, ארגונים ומכונות. המונח נטבע על ידי המתמטיקאי והמדען האמריקאי-יהודי נורברט וינר, אחד מאבות התחום, בספרו משנת 1948, "קיברנטיקה" (Cybernetics or Control and Communication in the Animal and the Machine). המילה קיברנטיקה נגזרה מהמילה היוונית "κυβερνήτης", שפירושה בין היתר "הגאי" ו"מושל". המילה קַבַּרְנִיט מגיעה מאותו מקור. המילה סייבר, המבוססת על ההגייה האנגלית של קיברנטיקה (cybernetics), משמשת לתיאור של מושגים מגוונים מתחום המחשבים, כגון סייברספייס, אבטחת מידע, לוחמת סייבר, ועוד. האקדמיה ללשון העברית ממליצה להשתמש במונח סֶבֶ"ר - סביבת רשת. על פי הקיברנטיקה, ניתן להגדיר חוקים הן למערכות מאותו תחום והן למערכות מתחומים שונים כדי שיוכלו לתקשר ביניהן. הקיברנטיקה קשורה הדוקות לתורת הבקרה ולתורת המערכות. מקורותיה של הקיברנטיקה בימינו הם בתחומי מערכות שליטה, תורת רשתות החשמל, הנדסת המכונות, יצירת מודלים לוגיים, ביולוגיה התפתחותית ומדעי הנוירולוגיה מאז שנות הארבעים של המאה העשרים. תחומי חקר אחרים שהשפיעו על הקיברנטיקה או הושפעו ממנה כוללים את תורת המשחקים, תורת המערכות, הפסיכולוגיה ובייחוד הנוירופסיכולוגיה (פסיכוקיברנטיקה), הפסיכולוגיה ההתנהגותית והפסיכולוגיה הקוגניטיבית. קיבורג – (במדע בדיוני) שילוב של אדם ומכונה, אדם חי עם שתלים ביוניים וחלקים רובוטיים ביוניקה שתל ביוני נורברט וינר – אחד ממייסדי הקיברנטיקה (סייבר) קיברנטיקה, באתר אנציקלופדיה בריטניקה (באנגלית) דוד גורביץ' ודן ערב, הערך "קיברנטיקה", באתר אנציקלופדיה של הרעיונות קיברנטיקה, דף שער בספרייה הלאומית ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
יוהאן וילהלם, דוכס סקסוניה-אייזנך

יוהאן וילהלם, דוכס סקסוניה-אייזנך (בגרמנית: Johann Wilhelm von Sachsen-Eisenach, ‏17 באוקטובר 1666 - 14 בינואר 1729), היה דוכס סקסוניה-אייזנך בין השנים 1698–1729. יוהאן וילהלם נולד ב-17 באוקטובר 1666 בפרידוואלדה, ליוהאן גאורג הראשון, דוכס סקסוניה-אייזנך וליוהאנטה, נסיכת זיין-ויטגנשטיין, בתם של ארנסט, רוזן זיין-ויטגנשטיין ולואיזה יוליאנה, רוזנת ארבאך. בשנת 1686 מת אביו יוהאן גאורג הראשון, דוכס סקסוניה-אייזנך, ואחיו יוהאן גאורג השני, דוכס סקסוניה-אייזנך עלה לשלטון במקומו. בשנת 1698 מת אחיו ללא ילדים, ויוהאן וילהלם עלה לשלטון במקומו. יוהאן וילהלם התחתן ארבע פעמים, ונולדו לו 12 ילדים, אך רק ארבעה מילדיו שרדו בבגרותם. ב-14 בינואר 1729 מת יוהאן וילהלם באייזנך, ובנו וילהלם היינריך, דוכס סקסוניה-אייזנך עלה לשלטון במקומו. ב-28 בנובמבר 1690 התחתן יוהאן וילהלם עם אמליה מנסאו-דיאץ, בתם של וילהלם פרידריך, רוזן נסאו-דיאץ ואלברטינה אגנס, רוזנת נסאו, ממנה נולדו לו שני ילדים: וילהלם היינריך, דוכס סקסוניה-אייזנך (1691–1741) אלברטינה יוהאנטה, נסיכת סקסוניה-אייזנך (1693–1700) ב-27 בפברואר 1697 התחתן יוהאן וילהלם עם כריסטינה יוליאנה מבאדן-דורלאך, בתם של קרל גוסטב מבאדן-דורלאך ואנה סופיה מבראונשווייג-וולפנביטל, ממנה נולדו לו 7 ילדים: יוהאנטה, נסיכת סקסוניה-אייזנך (1698–1726), התחתנה עם יוהאן אדולף השני, דוכס סקסוניה-וייסנפלס קרולינה, נסיכת סקסוניה-אייזנך (1699–1743), התחתנה עם קרל הראשון, רוזן הסן-פיליפסטאל אנטון גוסטב, נסיך סקסוניה-אייזנך (1700–1710) שרלוטה וילהלמינה, נסיכת סקסוניה-אייזנך (1703–1774) יוהאנטה וילהלמינה, נסיכת סקסוניה-אייזנך (1704–1705) קרל וילהלם, נסיך סקסוניה-אייזנך (1706–1706) קרל אוגוסט, נסיך סקסוניה-אייזנך (1707–1711) ב-28 ביולי 1708 התחתן יוהאן וילהלם עם מגדלנה זיבילה, דוכסית סקסוניה-וייסנפלס, בתם של יוהאן אדולף הראשון, דוכס סקסוניה-וייסנפלס ויוהנה מגדלנה, דוכסית סקסוניה-אלטנבורג, ממנה נולדו לו 3 ילדים: יוהנה מגדלנה, נסיכת סקסוניה-אייזנך (1710–1711) כריסטינה וילהלמינה, נסיכת סקסוניה-אייזנך (1711–1740), התחתנה עם קרל, נסיך נסאו-אוזינגן יוהאן וילהלם, נסיך סקסוניה-אייזנך (1713–1713) ב-29 במאי 1727 התחתן יוהאן וילהלם עם מריה כריסטינה פליציטס מליינינגן-דאגסבורג-פאלקנבורג-היידסהיים, בתם של יוהאן, רוזן ליינינגן-דאגסבורג-פאלקנבורג ויוהנה מגדלנה מהנאו-ליכטנברג, אך לא היו לו ילדים ממנה. מדיה וקבצים בנושא יוהאן וילהלם, דוכס סקסוניה-אייזנך בוויקישיתוף יוהאן וילהלם, דוכס סקסוניה-אייזנך, באתר "Find a Grave" (באנגלית)
הורסט סלומון (נגן)

הוֹרְסְט סלומון (בגרמנית: Horst Salomon;‏ 11 ביולי‏ 1913 – פברואר 2004, כ"א בשבט תשס"ד) היה נגן קרן היער הראשי של התזמורת הפילהרמונית הישראלית למעלה מ-30 שנה, מיום היווסדה בקונצרט הפתיחה שנערך באולם יריד המזרח בתל אביב ב-26 בדצמבר 1936 בניצוחו של מאסטרו ארטורו טוסקניני. הורסט היה הנגן האחרון שניגן בתזמורת מחבורת הנגנים הראשונה. העמיד דורות של נגני קרן יער מעולים בישראל. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. הורסט בן איזידור סלומון נולד וגדל בברלין בירת גרמניה. בילדותו ניגן בפסנתר ובכינור. בהמשך למד בבית הספר הגבוה למוזיקה בברלין וניגן על קרן יער בתזמורת הפילהרמונית של ברלין. בעקבות עליית הנאצים לשלטון ב-1933 פוטר ממשרתו ונאלץ לעבור לנגן בתזמורת האגודה היהודית לתרבות של ברלין. בשנת 1933 עלו הנאצים לשלטון בגרמניה. בשנת 1936, בעקבות הזמנה של ברוניסלב הוברמן להצטרף לתזמורת הסימפונית הארץ-ישראלית, עלה לארץ ישראל והתיישב בשדרות נורדאו בתל אביב. אמו נפטרה במהלך המלחמה מסיבות טבעיות; אביו ואחותו נספו בשואה; ואחיו הצליח להגר לאנגליה. בין יתר עיסוקיו ותחביביו, הוא ייצר ואסף שעונים. בצעירותו עסק בשייט ובהרמת משקולות, ואף אמור היה להתחרות בהרמת משקולות באולימפיאדת ברלין (1936), אך בשל המדיניות הנאצית לא הורשה להשתתף. הורסט סלומון נישא למירה בשנת 1942. בנו הוא המנצח דורון סלומון, הנשוי לשחקנית ניצה שאול. נפטר בשנת 2004, בגיל 90. נקבר בבית העלמין קריית שאול. אלמנתו, מירה, נפטרה ב-2007 ונטמנה לצדו. Barbara von der Lühe, mit einem Geleitwort von Ignatz Bubis, Die Musik war unsere Rettung!: die deutschsprachigen Gründungsmitglieder des Palestine Orchestra, Tübingen: Mohr Siebeck (Schriftenreihe wissenschaftlicher Abhandlungen des Leo Baeck Instituts, 58), 1998, pp. 88–89, 315, 318. Josh Aronson and Denise George., Orchestra of Exiles: The Story of Bronislaw Huberman, the Israel Philharmonic, and the One Thousand Jews He Saved from Nazi Horrors, New York: Berkley Books, 2016. התזמורת הארץ ישראלית, דבר, 20 ביולי 1945 גידי מרון, מלך השעונים - למי צלצלו השעונים, מעריב, 19 באוקטובר 1986 זאב רב-נוף, כוכבים ולילות - הפילהרמונית בת 40, דבר, 2 בדצמבר 1976 יעקב מישורי, מ"פיאנו" עד "פורטה", מעריב, 18 בינואר 1977 מירה נוף, מהטה מניף את שרביטו של טוסקניני, מעריב, 28 בינואר 1977 יוסי שיפמן, בדיאלוג עם הקהל - שיחה עם דורון סלומון, באתר "הבמה", 27 בנובמבר 2005 Eva Weissweiler, Ausgemerzt! Das Lexikon der Juden in der Musik und seine mörderischen Folgen, Köln: Dittrich, 1999, p. 303. Orchestra of Exiles (באנגלית) גידי מרון, מלך השעונים - למי צלצלו השעונים, מעריב, 19 באוקטובר 1986. הקבר של הורסט סלומון בבית העלמין קריית שאול, באתר BillionGraves. הקבר של מירה סלומון בבית העלמין קריית שאול, באתר BillionGraves.
No Me Ames

No Me Ames (בעברית: אל תאהב אותי) הוא שיר של הזמרת והשחקנית ג'ניפר לופז מתוך אלבומה הראשון On the 6 בשיתוף עם מארק אנתוני. השיר יצא כסינגל השני מהאלבום ב-11 במאי 1999 והוא למעשה קאבר של שיר איטלקי בשם "Non Amarmi" של הזמר האיטלקי פרנצ'סקה אלוטה שיצא בשנת 1993. השיר תורגם לספרדית על ידי איגנסיו באלאסטרוס לבקשתו של מארק אנטוני. לשיר הופקו שתי גרסאות עבור האלבום כאשר גרסה אחת היא גרסה שקטה יותר ואילו הגרסה השני היא גרסת סלסה. הגרסה השקטה של השיר הופקה על ידי דן שיי ואילו גרסת הסלסה הופקה על ידי חואן ויסנטה זמבראנו. הקליפ לשיר בוים על ידי קווין בריי ואף קיבל על כך מועמדות בטקס פרסי הגראמי הלטיני בקטגוריית "הקליפ הקצר הטוב ביותר". מבחינה לירית השיר מדבר על מערכת יחסים מורכבת בין שני אוהבים. שיתוף הפעולה בין לופז לאנתוני בשיר נולד לאחר ששניהם שהו באותו אולפן הקלטות באותו הזמן. הוא נכנס לסטודיו שלה וביקש ממנה להשתתף בווידאו קליפ שלה, לופז הסכימה בתנאי שגם ישתתף בשיר ולאחר מכן נולד הרעיון שלהם לבצע ביחד את השיר. לדבריה של לופז זה היה הרעיון של אנתוני לעשות קאבר לשיר ולתרגם אותו לספרדית. השיר קיבל ביקורות חיוביות מהמבקרים וזכה להצלחה רבה כאשר הגיע למקום הראשון במצעד הבילבורד הלטיני ואף קיבל מועמדות בקטגוריות "הביצוע הטוב ביותר של שיר פופ בדואט או הרכב" בטקס פרסי גראמי הלטיני. בטקס פרסי הבילבורד הלטיני זכה בפרס "הביצוע הטוב ביותר של השנה" ואף קיבל מועמדויות בקטגוריות: "הרצועה הטרופית/סלסה של השנה" ו"רצועת השנה". בנוסף הוא גם זכה בפרס ASCAP בקטגוריית "שיר הסלסה של השנה". בנוסף לכך, השיר זכה להצלחה רבה כאשר הגיע למקום הראשון במצעד הבילבורד הלטיני ואף הפך לשיר הלטיני השלישי הכי מצליח בארצות הברית באותה שנה. גם במצעד שירי הפופ הלטיני השיר זכה להצלחה רבה כאשר הגיע שם למקום השני. השיר זכה להצלחה נאה, ואף כבשת את פסגת מצעדים השירים הלטיניים, והיה לראשון של לופז שעשה זאת. סרטון השיר "No Me Ames" באתר יוטיוב On The 6 - NME, NME (באנגלית) Nielsen Business Media Inc, Billboard, Nielsen Business Media, Inc., 2000-04-29. (באנגלית) "Jennifer Lopez Chart History". Billboard. נבדק ב-2018-01-31.
יוהאן גאורג השני, דוכס סקסוניה-אייזנך

יוהאן גאורג השני, דוכס סקסוניה-אייזנך (בגרמנית: Johann Wilhelm von Sachsen-Eisenach, ‏24 ביולי 1665 - 10 בנובמבר 1698), היה דוכס סקסוניה-אייזנך בין השנים 1686–1698. יוהאן גאורג נולד ב-24 ביולי 1665 בפרידוואלדה, ליוהאן גאורג הראשון, דוכס סקסוניה-אייזנך וליוהאנטה, נסיכת זיין-ויטגנשטיין, בתם של ארנסט, רוזן זיין-ויטגנשטיין ולואיזה יוליאנה, רוזנת ארבאך. בשנת 1686 מת אביו יוהאן גאורג הראשון, דוכס סקסוניה-אייזנך, יוהאן גאורג עלה לשלטון במקומו. ב-20 בספטמבר 1688 התחתן יוהאן גאורג עם סופיה שרלוטה מווירטמברג-שטוטגרט, בתם של אברהרד השלישי, דוכס וירטמברג ומריה דורותיאה סופיה, רוזנת אטינגן, אך לא היו לו ילדים ממנה. בשנת 1690 מת בן דודו יוהאן וילהלם, דוכס סקסוניה-ינה ללא ילדים, ויוהאן גאורג חלק את דוכסות סקסוניה-ינה יחד עם בן דודו וילהלם ארנסט, דוכס סקסוניה-ויימאר. ב-10 בנובמבר 1698 מת יוהאן גאורג באייזנך כתוצאה מאבעבועות שחורות ללא ילדים, ואחיו יוהאן וילהלם, דוכס סקסוניה-אייזנך עלה לשלטון במקומו. מדיה וקבצים בנושא יוהאן גאורג השני, דוכס סקסוניה-אייזנך בוויקישיתוף יוהאן גאורג השני, דוכס סקסוניה-אייזנך, באתר "Find a Grave" (באנגלית)
וילהלם, נסיך ויד

וילהלם, נסיך ויד ( בגרמנית: Wilhelm Fürst zu Wied;‏ 22 באוגוסט 1845 - 22 באוקטובר 1907), היה אביו של וילהלם, נסיך אלבניה ואחיה של אליסאבטה, מלכת רומניה. וילהלם נולד ב-22 באוגוסט 1845 בנויוויד, בדוכסות נסאו, להרמן, נסיך ויד ולמריה, נסיכת נסאו, בתם של וילהלם, דוכס נסאו ולואיזה, נסיכת סקסוניה-הילדבורגהאוזן. במהלך מלחמת אוסטריה–פרוסיה לחם וילהלם כגנרל לוטננט בצבא הפרוסי תחת הארמייה השנייה, ושוב הוא לחם בשנת 1870 במהלך מלחמת צרפת–פרוסיה. בשנת 1893 הוא מונה נציב הקיסרי ולמפקד על יחידת האחיות המתנדבות בצבא, וכיהן בתפקיד זה עד לשנת 1897. וילהלם תמך במדיניות הקולוניאלית, ובין השנים 1891–1892 הוא היה יושב-ראש הוועדות הגרמניות נגד העבדות. וילהלם היה בעד במימון כולל למשלחות לחקור אזורים באפריקה שעדיין לא נחקרו, ומאז 1897 הוא היה חבר במועצה הקולוניאלית. כמו כן, ויליאם היה מייסד הליגה של הצי ומ-1898 עד 1901 אף כיהן כנשיאה. בין השנים 1875–1886 הוא היה חבר הפרלמנט של מחוז הריין, ובין השנים 1888–1894 ו-1899–1901 אף כיהן כיו"ר הפרלמנט של מחוז הריין. מאז 1878 הוא היה חבר בבית הלורדים הפרוסי, ואף כיהן כנשיאו בין השנים 1897–1904. ב-22 באוקטובר 1907 מת וילהלם בנויוויד, ובנו וילהלם פרידריך, נסיך ויד ירש את תאריו. ב-18 ביולי 1871 התחתן וילהלם עם מריה, נסיכת הולנד, בתם של פרדריק, נסיך הולנד ולואיזה, נסיכת פרוסיה, ממנה נולדו לו 6 ילדים: וילהלם פרידריך, נסיך ויד (1872–1945), התחתן עם פאולינה, נסיכת וירטמברג אלכסנדר, נסיך ויד (1874–1877) וילהלם, נסיך אלבניה (1876–1945), התחתן עם סופיה, נסיכת שנבורג-ואלדנבורג ויקטור, נסיך ויד (1877–1946), התחתן עם גיזלה, רוזנת זולמס-וילדנפלס לואיזה, נסיכת ויד (1880–1965) אליזבת, נסיכת ויד (1883–1938) מדיה וקבצים בנושא וילהלם, נסיך ויד בוויקישיתוף
הורסט סלומון

האם התכוונתם ל... הורסט סלומון (נגן) – מוזיקאי ישראלי, נגן קרן היער הראשי של התזמורת הפילהרמונית הישראלית הורסט סלומון (סופר) (אנ') – סופר ותסריטאי גרמני
זומבים (סרט, 2018)

זומבים (באנגלית: Zombies, מסוגנן כ-Z-O-M-B-I-E-S) הוא סרט מוזיקלי מקורי של ערוץ דיסני שהופק לטלוויזיה ועלה לשידור ב-16 בפברואר 2018. בסרט מככבים מג דונלי ומיילו מנהיים בתפקידים ראשיים. לסרט הופקו שני סרטי המשך, "זומבים 2" ו"זומבים 3", וסדרת הנפשה בתלת־ממד שנקראת "ז-ו-מ-ב-י-ם: סדרת האנימציה". עלילת הסרט עוקבת אחר קבוצת תלמידים זומבים מהעיירה זומביטאון שעוברים ללמוד עם תלמידים אנושיים בתיכון סייברוק, תיכון טיפוסי המלא בקליניקות ומעמדות שונות של תלמידים. כאשר זד, שחקן פוטבול זומבי, ואדיסון, מעודדת אנושית, מתאהבים, נוצר כאוס חברתי בתיכון והשניים נאלצים לפלס את הדרך לחיים משותפים בדו-קיום. זד נקרודופוליס (מיילו מנהיים) – תלמיד כיתה י' בתיכון סיבורק. בן 16. שחקן פוטבול, אחיה הגדול של זואי ואהובה של אדיסון. נוהג לשבור את הקיר הרביעי. אלייזה זומבי (קיילי ראסל) – תלמידת כיתה י' בתיכון סיבורק. בת 16. חברתם הטובה ביותר של זד ובונזו. גאונה. בונזו (ג'יימס גודפריי) – תלמיד כיתה י' בתיכון סיבורק. בן 16. חברם הטוב ביותר של זד ואלייזה. מדבר רק בשפת הזומבים. מפחד מאש. זואי נקרודופוליס (קינגסטון פוסטר) – אחותו הצעירה של זד. בת 9. אוהבת לעודד ורוצה גור כלבים משלה. בסוף הסרט זד מביא לה אחד כזה והיא קוראת לו "גור" בנוסף לבובת הכלב שלה שקוראים לו "זנדרק". אדיסון וולס (מג דונלי) – תלמידת כיתה י' בתיכון סיבורק. בת 16. מעודדת ואהובתו של זד.נוהגת לשבור את הקיר הרביעי. באקי ביוקנן (טרבור טורדג'מן) – תלמיד כיתה י' בתיכון סיבורק. בן 16. בן דוד של אדיסון וראש המעודדים בתיכון סייברוק. מקובל. מעריץ את עצמו. מרגיש שכל בית הספר סובב סביבו. ברי (קרלה ג'פרי) – תלמידת כיתה י' בתיכון סיבורק. בת 16. מעודדת וחברתה הטובה ביותר של אדיסון. קצת מפוזרת. המנהלת לי - מנהלת תיכון סיבורק. לא מחבבת כל כך זומבים. המאמן - מאמן נבחרת הפוטבול בתיכון. גר במרתף של הוריו. חסר עמוד שדרה. הסרט עלה לשידור בכורה בערוץ דיסני ב-16 בפברואר 2018. הסרט עלה בישראל ב-29 במרץ 2018. "זומבים", במסד הנתונים הקולנועיים IMDb (באנגלית) "זומבים", באתר Rotten Tomatoes (באנגלית) "זומבים", באתר דיסני+ סרטים (באנגלית) "זומבים", במסד הנתונים הקולנועיים KinoPoisk (ברוסית) זומבים, קדימון הסרט באתר יוטיוב גרג אוואנס, "Production Begins On Disney Channel’s ‘Zombies’ For 2018 Premiere", "Deadline.com", ‏11 במאי 2017 (באנגלית) "Disney's ZOMBIES", "ערוץ דיסני" (באנגלית) קריסטן שובה, "TV News Roundup: Disney Sets Premiere Date for ‘Zombies’ Original Movie", "Variety", ‏5 בינואר 2018 (באנגלית)
יגואר XKSS

יגואר XKSS (באנגלית: Jaguar XKSS) היא מכונית ספורט במרכב רודסטר מבית יגואר. הדגם יוצר משנת 1957 ויוצרו ממנו 16 יחידות. יגואר חזרה לייצר את דגם ה"יגואר XKSS" בשנת 2016. 2 מושבים רודסטר דגם ה"יגואר XKSS" מבוסס על דגם "Jaguar D-Type". תאוצת "יגואר XKSS" בין 0-97 קמ"ש היא 5.2 שניות. "יגואר XKSS", שנת 1957 "יגואר XKSS" "יגואר XKSS" יגואר יגואר MK2 מדיה וקבצים בנושא יגואר XKSS בוויקישיתוף יגואר XKSS, סרטון באתר יוטיוב (יגואר XKSS, שנת 1957) יגואר XKSS, סרטון באתר יוטיוב (יגואר XKSS החדשה, שנת 2016) "יגואר XKSS" omniauto.it/magazine/42217/jagaur-xkss "יגואר XKSS" autoweek.com/article/los-angeles-auto-show/timeless-machine-first-new-real-jaguar-xkss-built-1957 Paul Hudson; Tom Ough, ‏Jaguar XKSS revealed: the brand new 1957 sports car that costs £1m, The Telegraph, 17 November 2016 "יגואר XKSS" jaguar.com/about-jaguar/jaguar-classic
ניק סידי

ניק סידי (באנגלית: Nick Sidi; נולד ב-22 בפברואר 1966) הוא שחקן אנגלי. סידי נולד במנצ'סטר שבאנגליה. הוא נשוי לבתה של השחקנית רוזלינד נייט וגיס של השחקנית סוזאנה אליוט-נייט. סידי מרבה להופיע בתפקידי דרמה וקומדיה בטלוויזיה, ומשחק לעיתים קרובות בתוכניות דרמה של ה-BBC. ניק סידי, במסד הנתונים הקולנועיים IMDb (באנגלית) Kate Kellaway "'When it goes well it is like falling in love. It gives you an incredible high'", The Observer, 29 October 2006
יגואר Mark X

יגואר Mark X (באנגלית: Jaguar Mark X) היא מכונית סלון מתוצרת יצרנית רכבי היוקרה הבריטית יגואר בין השנים 1961–1970. סך הכול יוצרו 24,282 יחידות. תאוצת דגם "יגואר Mark X" בין 0-97 קמ"ש היא 10.4 שניות (מנוע 4,235 סמ"ק). סלון קבריולה יגואר 3.8 - יוצרו 13,382 יחידות יגואר 4.2 - יוצרו 5,137 יחידות יגואר 420 G - יוצרו 420 יחידות "יגואר Mark X", שנת 1966 "יגואר Mark X" דגם "420 G", שנת 1969 "יגואר Mark X" "יגואר Mark X" - קבריולט "יגואר Mark X" דגם "420 G", שנת 1968 "יגואר Mark X" דגם "420 G", שנת 1968 "יגואר Mark X" דגם "420 G" "יגואר Mark X" דגם "420 G", שנת 1968 "יגואר Mark X" דגם "420 G" "יגואר Mark X" דגם "420 G" יגואר יגואר Mark V יגואר XKSS מדיה וקבצים בנושא יגואר Mark X בוויקישיתוף מדיה וקבצים בנושא יגואר Mark X בוויקישיתוף יגואר Mark X, סרטון באתר יוטיוב Andrew Roberts, ‏Classic Jaguar Mark X, The Telegraph, 27 September 2011 "יגואר Mark X" - מבחן דרכים motorsportmagazine.com/archive/article/july-1963/20/road-test-jaguar-mark-10 "יגואר Mark X" motortrend.com/news/13q1-1967-jaguar-mark-x-420g "יגואר Mark X" דגם 420g - מפרט טכני
פרס התאחדות מפיקי הקולנוע והטלוויזיה

פרס APKiT הוא שמו המקוצר של פרס התאחדות מפיקי הקולנוע והטלוויזיה (ברוסית: Приз Ассоциации продюсеров кино и телевидения в области телевизионного кино, בקיצור Премия АПКиТ) הוא הפרס החשוב ביותר בתעשיית הטלוויזיה הרוסית והוא שווה ערך לפרס ניקה (לקולנוע). הפרס מיועד בעיקר להפקות טלוויזיה בתחום הבידור (סדרות דרמה, קומדיות ותוכניות אירוח) ונחשבת למקבילה הרוסית לפרס אמי האמריקאי. שני ארגונים קשורים אך נבדלים מציגים טקס לחלוקת פרסים בתחום הטלוויזיה ברוסיה: פרס TEFI של האקדמיה הרוסית לטלוויזיה והוועדה לפרסי תעשיית הטלוויזיה ופרס APKiT של התאחדות מפיקי הקולנוע והטלוויזיה. המיני-סדרה הטובה ביותר (עד 24 פרקים) הסדרה הקומית הטובה ביותר סדרת האנימציה הטובה ביותר סדרת הטלוויזיה הטובה ביותר (יותר מ-24 פרקים) סרט הטלוויזיה הטוב ביותר (עד 4 פרקים) עבודת התסריט הטובה ביותר האפקטים הוויזואליים הטובים ביותר עבודת הבימוי הטובה ביותר המוזיקה המקורית הטובה ביותר לסדרת/סרט טלוויזיה עבודת הצילום הטובה ביותר עבודת עיצוב ההפקה הטובה ביותר עבודת בימוי העריכה הטובה ביותר עבודת התלבושות הטובה ביותר עבודת האיפור הטובה ביותר עבודת הסאונד הטובה ביותר עבודת הליהוק הטובה ביותר השחקן הטוב ביותר בסרט/סדרת טלוויזיה השחקנית הטובה ביותר בסרט/סדרת טלוויזיה שחקן המשנה הטוב ביותר בסרט/סדרת טלוויזיה שחקנית המשנה הטובה ביותר בסרט/סדרת טלוויזיה הדוקו-דרמה הטובה ביותר המפיק בפועל הטוב ביותר הסרט העלילתי באורך מלא הטוב ביותר אתר האינטרנט הרשמי של פרס התאחדות מפיקי הקולנוע והטלוויזיה אתר הפרס טקס פרסי APKiT השני // באתר YouTube‏, 08.04.2014 פרס התאחדות מפיקי הקולנוע והטלוויזיה, ביישום טלגרם פרס התאחדות מפיקי הקולנוע והטלוויזיה, ברשת החברתית VK В России впервые вручат собственный аналог Emmy - Newsru.com, 20.02.2013